CELEX: C2004/201/29
Language: da
Date: 2004-08-07 00:00:00
Title: Sag C-262/04: Sag anlagt den 23. juni 2004 af Kommissionen for De Europæiske Fællesskaber mod Forbundsrepublikken Tyskland

7.8.2004   
            
            
               DA
            
            
               Den Europæiske Unions Tidende
            
            
               C 201/14
            
         Sag anlagt den 23. juni 2004 af Kommissionen for De Europæiske Fællesskaber mod Forbundsrepublikken Tyskland
   (Sag C-262/04)
   (2004/C 201/29)
   Ved De Europæiske Fællesskabers Domstol er der den 23. juni 2004 anlagt sag mod Forbundsrepublikken Tyskland af Kommissionen for De Europæiske Fællesskaber ved Walter Mölls og Karolina Mojzesowicz, Kommissionens Juridiske Tjeneste, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               —
            
            
               Det fastslås, at Forbundsrepublikken Tyskland har tilsidesat sine forpligtelser i henhold til artikel 9 i Kommissionens direktiv 2002/77/EF (1) af 16. september 2002 om konkurrence på markederne for elektroniske kommunikationsnet og -tjenester, idet den ikke til Kommissionen har sendt de oplysninger, som ville have givet denne mulighed for at bekræfte, at direktivets bestemmelser er blevet efterlevet.
            
         
               —
            
            
               Forbundsrepublikken Tyskland tilpligtes at betale sagens omkostninger.
            
         Søgsmålsgrunde og væsentligste argumenter:
   I henhold til artikel 9 i Kommissionens direktiv 2002/77/EF sender medlemsstaterne senest den 24. juli 2003 Kommissionen oplysninger, der giver den mulighed for at bekræfte, at dette direktivs bestemmelser er efterlevet. Denne frist er udløbet, uden at Forbundsrepublikken Tyskland har sendt Kommissionen de i artikel 9 krævede oplysninger.
   
      (1)  EFT L 249, s. 21.